open-index/open-wikipedia-markdown huggingface dataset:
Νερόμυλος Μεσσηνίας

Ο **Νερόμυλος** είναι χωριό της Μεσσηνίας που απέχει 25 χιλιόμετρα από την Καλαμάτα. Σύμφωνα με το σχέδιο Καλλικράτης ανήκει στο δήμο Μεσσήνης ενώ με το σχέδιο Καποδίστριας ανήκε στο δήμο Πεταλιδίου.

Έχει 324 κατοίκους σύμφωνα με την απογραφή του έτους 2011. Ο σύλλογος του χωριού διοργανώνει γιορτή πίτας κάθε χρόνο.

Ο Νερόμυλος είναι ημιορεινό χωριό σε υψόμετρο 200 μέτρα και ονομαζόταν Μίσκα μέχρι το 1927. Ο Παυσανίας αναφέρει την περιοχή ως "Βίαντος"  (από τον Βία γιο Αμυθάοντος εκ των πρώτων οικιστών της Πύλου και εκ των ιδρυτών των ολυμπιακών αγώνων). Στις Ενετικές απογραφές του 1689 συναντάμε το χωριό να αναφέρεται ως *Miska* και φέρεται να έχει 24 οικογένειες και 104 κατοίκους.

Πολιούχος του χωριού είναι ο Άγιος Γεώργιος. Το σημερινό όνομα του χωριού οφείλεται στους δύο νερόμυλους που βρίσκονται στη θέση ποτιστικά. Σήμερα στο χωριό λειτουργεί λαογραφικό μουσείο με ευθύνη του συλλόγου γυναικών του χωριού στο παλιό σχολείο. Η οικονομία του χωριού βασίζεται κυρίως στην γεωργία με κυριότερες την καλλιέργεια της ελιάς των σύκων και των αμπελιών.

## Διοικητικές μεταβολές
**Μίσκα (Μεσσηνίας)**

* 21-04-1835: Ο οικισμός προσαρτάται στο δήμο Βίαντος.
* ΦΕΚ 22Α - 18/12/1840: Ο οικισμός αποσπάται από το δήμο Βίαντος και προσαρτάται στο δήμο Βουφράσου.
* ΦΕΚ 262Α - 31/08/1912: Ο οικισμός αποσπάται από το δήμο Βουφράδος και ορίζεται έδρα της κοινότητας Μίσκας.
* ΦΕΚ 306Α - 22/12/1927: Ο οικισμός μετονομάζεται σε Νερόμυλος.

**Νερόμυλος (Μεσσηνίας)**

* ΦΕΚ 306Α - 22/12/1927: Ο οικισμός προήλθε από τη μετονομασία του οικισμού Μίσκα.
* ΦΕΚ 244Α - 04/12/1997: Ο οικισμός αποσπάται από την κοινότητα Νερομύλου και προσαρτάται στο δήμο Πεταλιδίου.
* ΦΕΚ 87Α - 07/06/2010: Ο οικισμός αποσπάται από το δήμο Πεταλιδίου και προσαρτάται στο δήμο Μεσσήνης.

## Άλλες πληροφορίες
Η πληθυσμιακή εξέλιξη της τοπικής κοινότητας Νερόμυλου  κατά τις τελευταίες δεκαετίες σύμφωνα με την Ελληνική Στατιστική Αρχή είναι η εξής:

## Πηγές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Βαλκανικοί Αγώνες Κλειστού Στίβου 1997

Το **Δ΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 1997** έγινε στις 22 Φεβρουαρίου στην Αθήνα, στο Στάδιο Ειρήνης και Φιλίας, που αποτελούσε τον μόνιμο τόπο διεξαγωγής της διοργάνωσης τα πρώτα χρόνια. Μετείχαν οκτώ βαλκανικές χώρες, αφού στις "παραδοσιακές" έξι παλιές χώρες προστέθηκαν για πρώτη φορά η ΠΓΔΜ και η Μολδαβία που εντάχθηκαν στην Βαλκανική Ένωση Στίβου (ΒΑΑ) το 1996. Στα αγωνίσματα προστέθηκε το άλμα επί κοντώ γυναικών. Δεν υπήρξε βαθμολογία. Πολυνίκεις αναδείχθηκαν στους άνδρες η **[[Ελλάδα]]** και στις γυναίκες η **[[Ρουμανία]]**.  

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές

*BALKAN INDOOR CHAMPIONSHIPS. 
*Αρχείο ΣΕΓΑΣ.
*"Αθλητική Ηχώ", 22/2/1997 ως 23/2/1997.

1997
Κατηγορία:Αθλητισμός στην Ελλάδα
Κατηγορία:Στίβος το 1997
Πρωτάθλημα πετοσφαίρισης Α' εθνικής κατηγορίας γυναικών 1982-1983

Το **[[Πρωτάθλημα Ελλάδας πετοσφαίρισης γυναικών|πρωτάθλημα Α' Εθνικής βόλεϊ γυναικών]] της περιόδου 1982−83**, ήταν το πρώτο Εθνικό πρωτάθλημα στην ιστορία της διοργάνωσης. Μετείχαν οκτώ ομάδες. Ο τίτλος κρίθηκε σε αγώνα μπαράζ καθώς την τελευταία αγωνιστική ο Παναθηναϊκός γνώρισε την ήττα από τον Ιωνικό Νέας Φιλαδέλφειας με 3−2 και ισοβάθμισε στην πρώτη θέση με το ΖΑΟΝ. Στο μπαράζ όμως επικράτησε με 3−2 και κατέκτησε το πρώτο πρωτάθλημα Α' Εθνικής.

## Βαθμολογία

## Μπαράζ
Ο Παναθηναϊκός επικράτησε του ΖΑΟΝ και κατέκτησε το πρώτο Εθνικό πρωτάθλημα.

## Πηγές
* Αθλητική Ηχώ 14/5/1983 σελ. 2
* Αθλητική Ηχώ 16/5/1983 σελ. 7
* Αθλητική Ηχώ 17/5/1983 σελ. 2
* Αθλητική Ηχώ 23/5/1983 σελ. 8

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1982
Κατηγορία:Πετοσφαίριση το 1983
Δομικές χρωμοσωμικές ανωμαλίες

Οι **δομικές χρωμοσωμικές ανωμαλίες** είναι αλλαγές στη δομή ενός ή περισσότερων χρωμοσωμάτων. Αυτές οι αλλαγές μπορεί να αφορούν μερικά γονίδια ή ένα μεγάλο τμήμα του χρωμοσώματος. Οι δομικές αναδιατάξεις οφείλονται σε θραύση τμήματος των χρωμοσωμάτων και λανθασμένη ακόλουθη επαναδιάταξη των χρωμοσωματικών θραυσμάτων. Οι δομικές χρωμοσωμικές ανωμαλίες είναι σπανιότερες από τις ανευπλοειδίες, καθώς εμφανίζονται σε 1 ανά 375 νεογνά. Τα αίτια των δομικών ανωμαλιών είναι παράγοντες θραύσης (κλαστογόνα), όπως η ακτινοβολία , ορισμένες ιϊκές λοιμώξεις και διάφορες χημικές ουσίες.

Οι δομικές χρωμοσωμικές ανωμαλίες χωρίζονται σε ισοζυγισμένες και μη ισοζυγισμένες, ανάλογα με το γεγονός αν υπάρχει αλλαγή στη ποσότητα του γενετικού υλικού ή όχι. Στις ισοζυγισμένες, τα χρωμοσώματα στο σύνολό τους περιέχουν τη σωστή ποσότητα γενετικού υλικού, με αποτέλεσμα να μην έχουν συνήθως επιπτώσεις στο φαινότυπο, αλλά να είναι επικίνδυνες για την επόμενη γενιά. Στις ισοζυγισμένες αναδιατάξεις ανήκουν οι αναστροφές, οι μεταθέσεις, οι αμοιβαίες μεταθέσεις, οι μεταθέσεις κατά Robertson και οι ενθέσεις. Στις μη ισοζυγισμένες αναδιατάξεις, υπάρχει περισσότερο ή λιγότερο γενετικό υλικό από το φυσιολογικό, με αποτέλεσμα ο φαινότυπος να είναι παθολογικός. Στις μη ισοζυγισμένες αναδιατάξεις ανήκουν τα ελλείμματα ή ελλείψεις, οι διπλασιασμοί, τα χρωμοσώματα δείκτες, τα δακτυλιοειδή χρωμοσώματα, τα ισοχρωμοσώματα και τα δικεντρικά χρωμοσώματα.

Ορισμένες αναδιατάξεις είναι σταθερές και μπορούν να μεταβιβάζονται αναλλοίωτες στις επόμενες γενιές κατά τη μείωση και τη μίτωση, ενώ άλλες είναι ασταθείς. Για να είναι μια αναδιάταξη σταθερή πρέπει το αναδιατεταγμένο χρωμόσωμα να έχει ένα λειτουργικό κεντρομερές και δύο τελομερή. Η ανίχνευση των δομικών ανωμαλιών επιτυγχάνεται μέσω καρυοτύπου, όπου με ειδικές χρωστικές προκαλούνται ζωνώσεις στα χρωμοσώματα, όπως η χρώση Giemsa, και η μέθοδος FISH.

## Πηγές
*
*

Κατηγορία:Χρωμοσωμικές ανωμαλίες
Ντορόν Τζαμσί

Ο **Ντορόν Τζαμσί** (στη σημιτική διάλεκτο דורון ג'מצ'י;) είναι γεννημένος την 1 Ιουλίου του 1961 ισραηλινός πρώην διεθνής καλαθοσφαιριστής της Μακάμπι Τελ Αβίβ, που έχει ύψος 1,97 μ., αγωνίζονταν στη θέση του φόργουορντ/σούτινγκ γκαρντ και έκανε σπουδαία, πολυετή καριέρα στο ευρωπαϊκό μπάσκετ.

Αγωνίσθηκε στη Μακάμπι Ραμάτ Γκαν έως το 1984/85, στη Μακάμπι Τ. Αβίβ, από το 1985 έως το 1996, στη Μακάμπι Ρισόν από το 1996 έως το 1999 και πάλι στη Μακάμπι Τελ Αβίβ (1999-00)

Ο Τζαμσί έχει αγωνισθεί, επίσης, στην Εθνική ομάδα του Ισραήλ στο Μουντομπάσκετ του 1986, καθώς και σε πέντε Ευρωμπάσκετ.

Σε συλλογικό επίπεδο, είναι 11 φορές πρωταθλητής Ισραήλ (1986-1992, 1994-1996 και 2000), 7 φορές κυπελλούχος (1986, 1987, 1989-1991, 1994 και 2000), ενώ έχει πάρει μέρος σε 4 φάιναλ-φορ της Ευρωλίγκας, τα έτη 1988, 1989, 1991 και 2000. Ήταν φιναλίστ σε Τελικούς, του τότε Κυπέλλου Πρωταθλητριών Ευρώπης, το 1987, το 1988 και το 1989.

Υπήρξε μέγας σκόρερ, με το ρεκόρ του (**83** πόντοι) να έχει καταγραφεί την 16 Οκτωβρίου του 1985, στο τουρνουά "Μακάμπια" και στη συνάντηση Εβραίοι Ισραήλ-Εβραίοι Βενεζουέλας (229-33).

Θεωρείται δικαίως ένας από τους κορυφαίους περιφερειακούς παίκτες που πέρασαν από τα ευρωπαϊκά παρκέ κατά τις δεκαετίες του '80 και του ΄90, μαζί με τους Νίκο Γκάλη, Ντράζεν Πέτροβιτς, Ρισάρ Ντακουρί, Σαν Επιφάνιο και Ρίβα.

## Πηγές
* Ηλεκτρονικό Αρχείο εφημερίδας "Αθλητική Ηχώ"
* Το αντίστοιχο λήμμα της αγγλικής βικιπαίδεια

## Παραπομπές


Κατηγορία:Ισραηλινοί καλαθοσφαιριστές
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Μακάμπι Ρισόν ΛεΖιόν
Κατηγορία:Καλαθοσφαιριστές Ευρωμπάσκετ 1983
Κατηγορία:Καλαθοσφαιριστές Ευρωμπάσκετ 1985
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1993
Κατηγορία:Καλαθοσφαιριστές Ευρωμπάσκετ 1995
Φαράγγι Χαυγά Οροπεδίου Λασιθίου

Το **φαράγγι (του) Χαυγά Οροπεδίου** είναι ο αγωγός που μεταφέρει νερό από το οροπέδιο Καθαρό στο αντίστοιχο του Λασιθίου.

Το χειμώνα και γενικά σε περιόδους βροχοπτώσεων, ο –ομώνυμος– χείμαρρος Χαυγάς κάνει τη διέλευση δύσκολη και επικίνδυνη. Αντίθετα, το καλοκαίρι είναι βατό με πολύ ευχάριστη και εντυπωσιακή διαδρομή, έως τη μεγάλη φυσική υδάτινη δεξαμενή (κολύμπα) *Νεραϊδοκόλυμπο*. Στο σημείο έχει πέσει υπερμεγέθης στρογγυλός ογκόλιθος, ο οποίος φράσσει τον πυθμένα και διακόπτει την πεζοπορία. Κατά συνέπεια, μόνο έμπειροι ορειβάτες έχουν δυνατότητα να συνεχίσουν την περαιτέρω ανάβαση του φαραγγιού.

## Πηγές
* Φαράγγι Χαυγά Οροπεδίου, cretanbeaches.com
* Φαράγγι Χαυγά (αρχειοθετημένο), oropedio.gr

Χ
Φ
Φαράγγι Μέσωνα

thumb|250px|Το μονοπάτι στο φαράγγι
Το **φαράγγι του Μέσωνα** βρίσκεται στην Ιεράπετρα, στην περιοχή της Κοινότητος Καβουσίου ανατολικά του χωριού Καβούσι. Είναι σχετικά ένα μικρό φαράγγι, καθώς το μήκος του φτάνει τα 4 χλμ., το οποίο συνδέει το οροπέδιο της Θρυπτής με την περιοχή του Καβουσίου. Το φαράγγι διασχίζεται από ένα μονοπάτι το οποίο οδηγεί προς τον ορεινό οικισμό του Τσαμάντη.

Το φαράγγι είναι αρκετά στενό παρ' όλα αυτά όμως είναι βατό. Απαιτεί λίγη αναρρίχηση με σκοινιά και περισσότερο περπάτημα. Στο τελευταίο κομμάτι της διαδρομής, η μορφολογία του φαραγγιού αλλάζει απότομα, καθώς γίνεται πιο στενό και με ψηλά τοιχώματα. Νερό υπάρχει ελάχιστο μόνο το χειμώνα.

Εάν κάποιος δεν έχει τη φυσική κατάσταση για να διασχίσει το φαράγγι, μπορεί να περπατήσει κατά μήκος των πλευρών του φαραγγιού. Από τη δυτική πλευρά του υπάρχει ένας τσιμεντένιος υδαταγωγός, ο οποίος έχει χαραγμένο το μονοπάτι και δείχνει το δρόμο. Η διάβαση μέσα από το φαράγγι παίρνει περίπου μια ώρα.

Στις 7 Μαΐου 2022 εγκαινιάστηκε το *Βοτανικό Μονοπάτι Μέσωνα Καβουσίου* επί του μονοπατιού. Είναι το πρώτο βοτανικό μονοπάτι της Κρήτης και αποτελεί κοινό έργο του Συλλόγου Αλσατία-Κρήτη και της Κοινότητος Καβουσίου. Σε 48 πολύγλωσσους πίνακες περιγράφονται τα πολλά είδη φυτών που βρίσκονται σε αυτή την περιοχή.

## Παραπομπές


## Εξωτερικοί σύνδεσμοι
*Το φαράγγι του Μέσονα
*Φαράγγι Μέσωνα 

Μεσωνα
Ιστορικό Συγκρότημα Αγορών του Ταμπρίζ

Το **Ιστορικό Συγκρότημα Αγορών του Ταμπρίζ** (περσ.  بازار تبریز) είναι μία από τις παλαιότερες αγορές της Μέσης Ανατολής ενώ συγκαταλέγεται επίσης στις μεγαλύτερες αγορές του κόσμου. Βρίσκεται στην πόλη Ταμπρίζ του Ιράν. Από το 2010 αποτελεί Μνημείο Παγκόσμιας Κληρονομιάς. Το συγκρότημα αποτελείται από πολλές μικρότερες αγορές, όπως κοσμημάτων (Αμίρ), χαλιών (Μοζαφαριέ), υποδημάτων κ.ά. Η πόλη του Ταμπρίζ υπήρξε από το 13ο αιώνα σημαντικό εμπορικό κέντρο.

## Παραπομπές


## Εξωτερικοί σύνδεσμοι
* 
* https://web.archive.org/web/20160304113922/http://www.tabrizbazar.com/
* ''The Grand Bazaar of Tabriz'', Jadid Online, 30 October 2008

Κατηγορία:Μνημεία Παγκόσμιας Κληρονομιάς στο Ιράν
Κάιζερστουλ

Το **Κάιζερστουλ** (που σημαίνει «ο θώκος του αυτοκράτορα») αποτελείται από μια μικρή λοφοσειρά ηφαιστειακής προέλευσης στην κοιλάδα του Άνω Ρήνου, βορειοδυτικά του Φράιμπουργκ. Θεωρείται η θερμότερη περιοχή της Γερμανίας, χάρη στο εύκρατο κλίμα της, και είναι ονομαστή για τη σπάνια χλωρίδα της και τα εκλεκτά κρασιά της.

Κατηγορία:Βουνά της Γερμανίας
Κατηγορία:Ηφαίστεια της Γερμανίας
Κατηγορία:Γεωγραφία της Βάδης-Βυρτεμβέργης
Εύρωμος (αρχαία πόλη)

Η **Εύρωμος** ή **Ευρώμη** (*Εὔρωμος*) είναι αρχαία πόλη της Καρίας χτισμένη στις πλαγιές του όρους Γρίον στην Μικρά Ασία. Κοντά στην πόλη περνούσε ο ποταμός Κύβηρσος και κοντά βρισκόταν οι πόλεις Πριήνη, Μίλητος και οι εκβολές του Μαιάνδρου. Σήμερα βρίσκεται στην Επαρχία Μούγλων της Τουρκίας, διασώζεται τμήμα του αρχαίου θεάτρου , το τείχος, ο ναός του Διός , ερείπια της αγοράς κι άλλων κτιρίων. 

Η πόλη είναι άγνωστο πότε ιδρύθηκε , πανάρχαια πόλη της περιοχής είχε το όνομα *"Kanimca"*, που έχει σχέση με την λατρεία της μητέρας θεάς, ωσότου ο Μαύσωλος το άλλαξε σε "Εύρωμος"  σε προσπάθειά του εξελληνισμού της Καρίας. Αναφέρεται στις πόλεις που πλήρωναν τον Καρικό φόρο στα πλαίσια της αθηναϊκής συμμαχίας αναφέροντας την και σαν *Κύρωμος* ή *Ύρωμος*.

Σύμφωνα με την Ελληνική μυθολογία την πόλη ίδρυσε ο ήρωας Εύρωμος εγγονός του Καρ. Κατά τον Απολλώνιο την πόλη ίδρυσαν Λύκιοι χωρίς περαιτέρω στοιχεία , ακόμα και οι σημερινές ανακαλύψεις δεν επιβεβαιώνουν κάτι τέτοιο. Ονομαστός για την πόλη ήταν ο ναός του "Διός Λειψηνού" που κατασκευάστηκε στα χρόνια του Ανδριανού. 

Στην αρχαιότητα η πόλη αποτέλεσε τμήμα του βασιλείου του Μαύσωλου, το 201 π.Χ. καταλήφθηκε από τα στρατεύματα του Φιλίππου Ε' κι έμεινε στα χέρια του για τέσσερα χρόνια. Μάλιστα για αυτά τα τέσσερα χρόνια άλλαξε όνομα σε **"Φίλιπποι"**. Το 197 π.Χ. πέρασε στην εξουσία του Αντίοχου Γ' όπου με την Συνθήκη της Απάμειας την έδωσε στην κυριαρχία της Ρόδου. Το 167 π.Χ. απαλλάχτηκε από την κυριαρχία των Ροδίων κι έκοψε δικά της νομίσματα, και τον 2ο αιώνα ενώθηκε πολιτικά σε συμπολιτεία με άλλες γειτονικές πόλεις. Για την συμπολιτεία οι πηγές δεν συμφωνούν άλλες δίνουν τις πόλεις Χαλκήτορας , άλλες τα Μύλασα και Όλυνθος, άλλες τις Ταυρόπολις, Πλάρασα και Χρυσάορις.

Πιθανολογείται ότι η πόλη κατά την Βυζαντινή περίοδο και τα πρώτα χρόνια της αυτοκρατορίας είχε πέση σε παρακμή και εγκαταλείφθηκε. Στην Οθωμανική περίοδο περιηγητές αναφέρουν πολλά ασβεστοκάμινα μέσα στον χώρο της αρχαίας πόλης που έλιωναν τα ερείπια της κι έβγαζαν ασβέστη. 

## Πηγές
* Περιοδικό , *Corpus Αρχαιολογία, Ιστορία των Πολιτισμών*, Τεύχος 41 Αύγουστος-Σεπτέμβριος 2002, Άρθρο του Πέτρου Στ. Μεχτίδη : *Εύρωτος & Αιζανοί* σελίδες 68 ως 79

## Εξωτερικοί σύνδεσμοι
* 

Κατηγορία:Αρχαίες πόλεις της Καρίας
Κατηγορία:Αρχαιολογικοί τόποι στην Τουρκία
Όντι Νόρις

Ο **Όντι Τζέιμς Νόρις** (αγγλικά *Audie Norris*, γεν. Τζάκσον του Μισισίπι, 18 Δεκεμβρίου 1960) είναι Αμερικανός πρώην επαγγελματίας μπασκετμπολίστας, 
με ύψος 2,06 μ. και βάρος 104 κιλά, που αγωνιζόταν στη θέση του πάουερ φόργουορντ/σέντερ.

Έπαιξε σε κολεγιακό επίπεδο με την ομάδα του *Τζάκσον Στέιτ Γιουνιβέρσιτι*, από το 1978 έως το 1982.

Στη συνέχεια επιλέχθηκε στη διαδικασία των ντραφτ και εντάχθηκε στο ΝΒΑ. Αγωνίσθηκε με τους Πόρτλαντ Τρέιλ Μπλέιζερς, 
από το 1982 έως το 1985 (3 σεζόν), έχοντας μέσο όρο επιδόσεων 4,4 πόντους, 3,1 ριμπάουντ και 0,8 ασίστ ανά αγώνα.

Μετά την εμπειρία του στο αμερικανικό πρωτάθλημα, ακολούθησε ευρωπαϊκή καριέρα. Έπαιξε δύο χρονιές στην Ιταλία, με τα χρώματα της Μπένετον Τρεβίζο (1985/86 και 1986/87), 6 χρόνια στην Ισπανία με τη φανέλα της Μπαρτσελόνα (1987-88 έως και 1992-93, όπου και έγινε ευρύτερα δημοφιλής λόγω του «θηριώδους» παρουσιαστικού του και της δύναμής του), ενώ έκλεισε τη σταδιοδρομία του στην Ελλάδα, αγωνιζόμενος με τον Γ.Σ. Περιστερίου, την περίοδο 1993-94. 

Δηλώνει φίλος του ελληνικού μπάσκετ και ιδιαίτερα του Νίκου Γκάλη, του οποίου το μικρό όνομα έδωσε στο γιο του.

## Πηγές
* Ο Νόρις στο DatabasseBasketball.com
* Ο Νόρις στο ultimatenba 
* Ο Νόρις στο ACB.COM

## Παραπομπές


## Εξωτερικοί σύνδεσμοι
* Συνένετυξη - βιογραφικό στο sentragoal.gr/

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Περιστερίου
Κατηγορία:Ξένοι καλαθοσφαιριστές στην Ελλάδα
Επιφώνημα

**Επιφώνημα** είναι το μέρος του λόγου που φανερώνει δυνατό συναίσθημα, όπως πόνο, λύπη, χαρά, έκπληξη, θαυμασμό, απορία κτλ. Στα επιφωνήματα συνήθως σημειώνεται θαυμαστικό, ερωτηματικό ή αποσιωπητικά.

:Παραδείγματα:*Α! Ω! Πωπώ! Χα χα χα! Αλίμονο!*

Μερικά από τα επιφωνήματα δεν έχουμε από μόνα τους έννοια, αλλά την παίρνουν από το νόημα του λόγου και από τον τόνο και το χρωματισμό της φωνής. 

:Παράδειγμα: *Α! Τι κρίμα... (λύπη),  Α! Λοιπόν; (απορία)*

Μπορούν να υπάρχουν και επιφωνηματικές εκφράσεις, που αποτελούνται από ουσιαστικά, επίθετα, ρήματα, επιρρήματα και φράσεις.

:Παράδειγμα: *Κρίμα! Φρίκη! Χριστέ μου! Ήμαρτον! Έξω!*

## Πηγές
*Νεοελληνική Γραμματική Μανόλη Τριανταφυλλίδη

Κατηγορία:Μέρη του λόγου
Κατηγορία:Συντακτικό
Κατηγορία:Γραμματική
Βαλκανικοί Αγώνες Κλειστού Στίβου 1999

Το **Στ΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 1999** έγινε στις 13 Φεβρουαρίου στο Στάδιο Ειρήνης και Φιλίας, με διοργανώτρια πόλη την Αθήνα . Παρά την συμμετοχή πολλών κορυφαίων αθλητών, οι αγώνες διεξήχθησαν σε γενική αδιαφορία, αφού τους παρακολούθησαν μόνο 200 θεατές περίπου αν και ο ΣΕΓΑΣ μοίρασε εκατοντάδες προσκλήσεις. Βαθμολογία δεν υπήρξε. Πολυνίκεις αναδείχθηκαν η **[[Ελλάδα]]** στους άνδρες και η **[[Ρουμανία]]** στις γυναίκες.  

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές

*BALKAN INDOOR CHAMPIONSHIPS. 
*"Αθλητική Ηχώ", 14/2/1999.

1999
Κατηγορία:Αθλητισμός στην Ελλάδα
Κατηγορία:Στίβος το 1999
Βαλκανικοί Αγώνες Κλειστού Στίβου 2001

Το **Η΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2001** έγινε στις 18 Φεβρουαρίου στο Στάδιο Ειρήνης και Φιλίας, με διοργανώτρια πόλη την Αθήνα. Βαθμολογία δεν υπήρξε. Πολυνίκης αναδείχθηκε η **[[Ελλάδα]]** και στους άνδρες και στις γυναίκες.  

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές
*"Αθλητική Ηχώ", 19/2/2001.

2001
Κατηγορία:Αθλητισμός στην Ελλάδα
Κατηγορία:Στίβος το 2001
Λούκας Μόουρα

Ο **Λούκας Ροντρίγκες Μόουρα Ντα Σίλβα** (πορτογαλικά: *Lucas Rodrigues Moura da Silva*, 13 Αυγούστου 1992 -), γνωστός και ως **Λούκας** ή **Λούκας Μόουρα**, είναι διεθνής Βραζιλιάνος επαγγελματίας ποδοσφαιριστής ο οποίος αγωνίζεται στην Σάο Πάολο. 

Θεωρούνταν ένα από τα μεγαλύτερα ταλέντα της Νοτίου Αμερικής, και η Παρί Σεν Ζερμέν τον απέκτησε από τη Σάο Πάολο αντί του ποσού των 45 εκατομμυρίων ευρώ. Το 2018 μεταγράφηκε στην Αγγλική Τότεναμ. Ένα ματς ορόσημο στην καριέρα του, είναι αυτό της 8ης Μαΐου του 2019, ανάμεσα στην Τότεναμ και τον Άγιαξ για την ημιτελική φάση του Τσάμπιονς Λιγκ 2018-2019. Παρότι η ομάδα του έχανε με 2-0 στο ημίχρονο, και σε συνδυασμό με την εντός έδρας ήττα με 0-1 στο πρώτο ματς, ήταν εκτός συνέχειας, ο Λούκας Μόουρα με ένα εντυπωσιακό χατ-τρικ, ανέτρεψε το εις βάρος για την ομάδα του σκορ και χάρισε το εισιτήριο για την παρθενική συμμετοχή της Τότεναμ σε τελικό του Τσάμπιονς Λιγκ.  Μάλιστα, η εμφάνιση του ήταν τόσο καλή, που βαθμολογήθηκε με 10 (άριστα) από το γαλλικό περιοδικό ''"L'equipe"'', όντας μόλις ο 10ος ποδοσφαιριστής που το καταφέρνει αυτό. 

## Παραπομπές


## Εξωτερικοί σύνδεσμοι
*ESPN Player profile 
*Official website 

Κατηγορία:Μέσοι ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Παρί Σεν Ζερμέν
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Τότεναμ Χότσπερ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Πρέμιερ Λιγκ
Κόνδακας

Ο **κόνδακας** ή **κόντακας** (**κόνδαξ**) ήταν παιχνίδι διαδεδομένο στην Ανατολική Ρωμαϊκή Αυτοκρατορία. Αναφέρεται στον Ιουστινιανό Κώδικα, ως ένα από τα πέντε επιτρεπόμενα παιχνίδια (δεδομένου ότι ο Κώδικας απαγόρευε όλα τα άλλα τυχερά παιχνίδια), στον Νομοκανόνα του Φωτίου καθώς στο επίγραμμα V.61 της Ελληνικής Ανθολογίας του Ρουφίνου.

Στο επίγραμμα του Ρουφίνου δίνεται η πληροφορία ότι παίζεται με το να πετάξει κανείς κάποια αντικείμενα, κάποιου είδους βλήματα. 

Συγκεκριμένα στον Ιουστινιάνειο Κώδικα (529 μ.Χ.) αναφέρεται με τη γραφή **kondacca** («...ton monobolon ton condomonobolon ke kondacca ke repon ke perichyten...», δηλαδή «...τον μονόβολον και κονδομονόβολον και κόνδακα και ρέπον και περιχυτήν...» σε μια καθαρά ελληνική φράση γραμμένη με λατινικούς χαρακτήρες, μέσα στο λατινικό κείμενο του Κώδικα).

Αργότερα το 883 μ.Χ., ο Πατριάρχης Φώτιος, στο κείμενό του Νομοκανών όπου είχε συλλέξει νόμους αστικού και εκκλησιαστικού δικαίου, το αναφέρει ως **κόντακα**: «Μόνον δε παίζειν έξεστι μονόβολον και κοντομονόβολον και κυντανόν κόντακα χωρίς της πόρπης», δίνοντας και την επιπλέον πληροφορία ότι μπορεί να παιζόταν με ή χωρίς πόρπη. Η αναφορά σε «κυντανόν κόντακα» εξηγείται σε επόμενη σελίδα από τον Βαλσαμώνα ως «Κυντανός κόνταξ χωρίς της πόρπης, ο ακοντισμός χωρίς περόνης, ήγουν σιδήρου, από Κυίντου τινός ούτως κληθείς».

Από κάποιους, ο κόνδακας συσχετίζεται με το παιχνίδι κυνδαλισμός που αναφέρει ο Ιούλιος Πολυδεύκης, στο έργο του Ονομαστικόν (ix 120).

## Αναφορές


Κατηγορία:Παιχνίδια
Φιλιππείο

[thumb|right|300px|Καλλιτεχνική αναπαράσταση του ναού (κάθετη τομή) από τον αρχιτέκτονα [Φρίντριχ Άντλερ.]]
Το **Φιλιππείο** ήταν ναός εντός του ιερού χώρου της Άλτεως, δυτικά του ναού της Ήρας και ήταν το μοναδικό κυκλικό οικοδόμημα στην αρχαία Ολυμπία.
## Περιγραφή και ιστορικά στοιχεία
Το Φιλιππείο, σύμφωνα με τον Παυσανία, ήταν κυκλικός περίστυλος ναός με κίονες πάνω σε κυκλική μαρμάρινη κρηπίδα με τρία σκαλοπάτια. Υπήρχαν δεκαοκτώ ιωνικοί κίονες με βάσεις απλού αττικού ιωνικού ρυθμού που πάνω τους στηρίζεται πώρινος ιωνικός θριγκός, ενώ στο εσωτερικό του σηκού, περιμετρικά, υπήρχαν εννέα κορινθιακοί ημικίονες και ημικυκλικό βάθρο, όπου τοποθετήθηκαν 5 χρυσελεφάντινα αγάλματα της μακεδονικής βασιλικής οικογένειας. Η κορυφή της στέγης κατέληγε σε κεφάλι παπαρούνας που συγκρατούσε όλες τις δοκούς και ήταν καλυμένη με μαρμάρινα κεραμίδια. Οι Γερμανοί αρχαιολόγοι κατατάσσουν την εσωτερική του αίθουσα στον ιωνικό ρυθμό. Το επιστύλιο και η ζωφόρος είναι από ένα ενιαίο μάρμαρο. Η σίμη είναι μαρμάρινη, διακοσμημένη με λεοντοκεφαλές. 

Η κατασκευή του ναού ξεκίνησε από τον Φίλιππο Β' μετά τη νίκη του στη μάχη της Χαιρώνειας το 338 π.Χ. και ήταν αφιερωμένος στον Δία. Η κατασκευή ολοκληρώθηκε από τον γιο του, Μέγα Αλέξανδρο, ο οποίος πρόσθεσε στο εσωτερικό του ναού χρυσελεφάντινα αγάλματα, φιλοτεχνηθέντα από τον γλύπτη Λεωχάρη, που απεικόνιζαν μέλη της οικογένειάς του. Το μνημείο, εκτός από αναθηματικό χαρακτήρα είχε και λατρευτικό, αφού χρησιμοποιήθηκε για τη λατρεία της βασιλικής οικογένειας της Μακεδονίας. 

## Σύμφωνα με τον Παυσανία

## Έκθεση φωτογραφιών

## Παραπομπές


## Πηγές
* 

## Εξωτερικοί σύνδεσμοι

* [Τρισδιάστατη απεικόνιση από το [Ίδρυμα Μείζονος Ελληνισμού]]
* [Εικονική περιήγηση στο Φιλππείο από την [Ελληνική Ολυμπιακή Επιτροπή]]
* Ολυμπία και Ολυμπιακούς Αγώνες - Dēm. G. Papageōrgiou

Κατηγορία:Αρχαία Ολυμπία
Αλεξάντερ Γέβτιτς

Ο **Αλεξάντερ Γέβτιτς** (**Aleksandar Jevtić**) είναι ένας Σέρβος από το Βούκοβαρ ο οποίος στη διάρκεια του πολέμου στην Κροατία έσωσε τις ζωές πολλών δεκάδων Κροατών που κρατούνταν στο στρατόπεδο συγκέντρωσης στο Stajićevo.

Τον Νοέμβριο του 1991 και ύστερα από τετράμηνη περίπου πολιορκία ο γιουγκοσλαβικός στρατός και σερβικές δυνάμεις από την περιοχή κατέλαβαν το Βούκοβαρ και συνέλαβαν πολλούς Κροάτες στρατιώτες και αμάχους αλλά και ορισμένους Σέρβους μεταξύ των οποίων ήταν και ο Αλεξάντερ Γέβτιτς. Ο Γέβτιτς μεταφέρθηκε με άλλους κρατούμενους στο στρατόπεδο συγκέντρωσης στο Stajićevo όπου ένας διοικητής του Γιουγκοσλαβικού στρατού τον αναγνώρισε από τότε που είχε υπηρετήσει στο στρατό. Ο διοικητής του είπε να του υποδείξει ποιοι άλλοι από τους κρατούμενους ήταν Σέρβοι προκειμένου να μεταφερθούν σε άλλο μέρος του στρατοπέδου όπου θα ήταν ασφαλείς. Τότε ο Γέβτιτς υπέδειξε ως Σέρβους και περίπου 150 Κροάτες εφευρίσκοντας για αυτούς ψεύτικα ονόματα και με τον τρόπο αυτό τους έσωσε τη ζωή.

Τον Μάρτιο του 2009 ο τότε πρόεδρος της Κροατίας Στίπε Μέσιτς απένειμε στον Γέβτιτς το μετάλλιο Order of the Croatian Morning Star με την εικόνα της Katarina Zrinski.

## Πηγές
Εφημερίδα Τα Νέα, 29 Μαρτίου 2012

## Εξωτερικοί σύνδεσμοι
* http://dalje.com/en-croatia/photo--mesic-gives-medal-to-serb-who-saved-croats/244179

Κατηγορία:Σέρβοι
Κατηγορία:Ιστορία της Κροατίας
Κατηγορία:Ιστορία της Γιουγκοσλαβίας
Φρίντριχ Άντλερ

Ο **Γιοχάνες Χάινριχ Φρίντριχ Άντλερ** (γερμ. *Johannes Heinrich Friedrich Adler*, 1827-1908) υπήρξε Γερμανός αρχιτέκτονας και μελετητής αρχαιοτήτων.

## Βιογραφία
Ολοκληρώνοντας τις σπουδές του στην Ακαδημία Αρχιτεκτονικής της γενέτειράς του, Βερολίνου, τοποθετήθηκε εκεί ως καθηγητής το 1855 και σύντομα έγινε διάσημος για τα αρχιτεκτονικά σχέδια ναών.

Έχοντας βαθιά γνώση της αρχιτεκτονικής της αρχαιότητας, έλαβε μέρος στην εξερευνητική αποστολή του Ερνστ Κούρτιους στη Μικρά Ασία. Ο Άντλερ ήταν επίσης μέλος της ομάδας διεύθυνσης ανασκαφών στην Αρχαία Ολυμπία, στις οποίες κατέστρωσε το σχέδιο ολόκληρης της επιχείρησης ανασκαφών, που προβλέπονταν να διαρκέσουν επί πέντε έτη, ενώ ηγήθηκε και ο ίδιος σε ορισμένες από τις ανασκαφές. Υπήρξε, επίσης, ο επιμελητής, μαζί με τον Κούρτιους, της έκδοσης - αναφοράς που επακολούθησε των ανασκαφών.

Ο Άντλερ απεβίωσε στο Βερολίνο σε ηλικία 80 ετών.

## Εργογραφία
* *Die Baugeschichte von Berlin.* Berlin 1861. 
* *Das Berliner Rathaus.* Berlin 1861.
* *Mittelalterliche Backsteinbauten des preußischen Staates.* (12 Lieferungen der *Zeitschrift für Bauwesen*) Berlin 1859–1898. 
* *A. Schlüter.* Berlin 1862/1863. 
* *Schinkel.* 1864.
* *Die Weltstädte in der Baukunst.* Berlin 1868.
* *Die Bauschule zu Berlin von C. F. Schinkel.* Berlin 1869.
* *Baugeschichtliche Forschung in Deutschland.* (2 Bände) 1870–1879.
* *Das Pantheon in Rom.* Berlin 1871.
* *Der Felsendom und die heilige Grabeskirche zu Jerusalem.*Berlin 1873.
* *Die Stoa des König Attalos II. zu Athen.* Berlin 1874.
* E. Curtius, F. Adler (Hrsg.): *Olympia und Umgegend. 2 Karten und 1 Situationsplan, gezeichnet von Kaupert und W. Dörpfeld.*  Berlin 1882.
* Vorwort zu H. Schliemann, *Tiryns*, 1886. 
* E. Curtius, F. Adler (Hrsg.): *Olympia. Die Ergebnisse der Ausgrabungen.*(I–V) Berlin 1890–1897. (einzelne Abschnitte über baugeschichtliche Probleme)
* *Die Schlosskirche in Wittenberg, ihre Baugeschichte und Wiederherstellung.* Berlin 1895.
* *Das geistige Deutschland.* 1898. (Autobiografie)
* *Die evangelische Erlöser-Kirche in Jerusalem.* Berlin 1898.
* *Das Mausoleum zu Halikarnass.* Berlin 1900.
* *Der Pharos von Alexandria.* Berlin 1901.
* *Zur Kunstgeschichte.* Berlin 1906. (Reden und Aufsätze, vgl. auch Zeitschrift für Bauwesen, Registerband des Jahrgangs 1851–1900)

## Παραπομπές


## Πηγές
* Peter Lemburg: *Friedrich Adler.* In: *Archäologenbildnisse.* Verlag Philipp von Zabern, Mainz 1988, S. 53-54.
* Peter Lemburg: *Leben und Werk des gelehrten Berliner Architekten Friedrich Adler (1827–1908).* Dissertation, Freie Universität Berlin 1989.

Κατηγορία:Γερμανοί αρχιτέκτονες
Κατηγορία:Γερμανοί αρχαιολόγοι
Ποιόν ενέργειας (γραμματική)

**Ποιόν ενέργειας** είναι μια γραμματική κατηγορία που εκφράζει τον τρόπο θεώρησης των γεγονότων από τον ομιλητή. Αν ο ομιλητής βλέπει το γεγονός ως μια ενέργεια στο σύνολό της χωρίς να ενδιαφέρεται για τη διάρκειά του ή τις φάσεις από τις οποίες αποτελείται, αν το βλέπει με άλλα λόγια συνοπτικά, τότε το ποιόν ενέργειας είναι τέλειο και οι χρόνοι που χρησιμοποιεί σχηματίζονται από το θέμα του Αορίστου. Αντίθετα, αν ο ομιλητής βλέπει ένα γεγονός που είτε βρίσκεται σε εξέλιξη, είτε επαναλαμβάνεται με κανονικότητα στην εξέλιξη του, είτε είναι κάτι το συνεχές, τότε το ποιόν ενέργειας είναι ατελές και οι χρόνοι που χρησιμοποιεί σχηματίζονται από το θέμα του Ενεστώτα. 

Ποιόν ενέργειας συνεπώς είναι ο τρόπος του ρήματος, δηλαδή το πώς παρουσιάζεται η ενέργεια του ρήματος.

*Στα νέα Ελληνικά μπορεί να παρουσιάζεται:
::α) μη συνοπτικά (εξακολουθητικά), με διάρκεια ή επανάληψη  (ενεστώτας, παρατατικός, εξακολουθητικός μέλλοντας)
::β) συνοπτικά, χωρίς διάρκεια ή επανάληψη (αόριστος, συνοπτικός μέλλοντας)
::γ) συντελεσμένα (έχει συντελεστεί-ολοκληρωθεί) (παρακείμενος, υπερσυντέλικος, συντελεσμένος μέλλοντας)

Όταν το ρήμα βρίσκεται στην οριστική τότε για το ποιόν ενέργειας διακρίνουμε:

Όταν το ρήμα βρίσκεται στην υποτακτική τότε για το ποιόν ενέργειας διακρίνουμε:

Όταν το ρήμα βρίσκεται στην προστακτική τότε για το ποιόν ενέργειας διακρίνουμε:

* Στα Aγγλικά μπορεί να παρουσιάζεται:

## Παραπομπές
χρήσιμη πηγή: http://vprassas.blogspot.com/2011/01/blog-post_6930.html

Κατηγορία:Γραμματική
Μιθριδάτης Στ΄ Ευπάτωρ (Μουσείο του Λούβρου αρ. Ma 2321)

Ο **Μιθριδάτης Στ΄ Ευπάτωρ** που φιλοξενείται στο μουσείο του Λούβρου είναι έργο Ρωμαϊκής τέχνης του 1ου αιώνα μ.Χ. Εκτίθεται από το 1870.
## Περιγραφή
Είναι από μάρμαρο. Εικονίζει τον Μιθριδάτη Στ' Ευπάτορα, βασιλιά του Πόντου. Ομοιάζει με τον Ηρακλή που φοράει το δέρας του λιονταριού της Νεμέας. Το δέρμα του λιονταριού ήταν δεμένο μπροστά στο στήθος. Στην έκφραση του προσώπου δεσπόζουν τα σουφρωμένα φρύδια, που ερμηνεύονται ως ένδειξη τάσης και ισχύος. Η μύτη και τα χείλη είναι αποκαταστημένα. Διακρίνουμε στις παρειές την κοντή τρίχωση που συνήθιζαν να φορούν οι ηγέτες της ελληνιστικής εποχής.

## Ιστορική τοποθέτηση
Χρονολογείται στον 1ο αιώνα, ενώ θεωρείται σύγχρονο του συμπλέγματος «Σύμπλεγμα του Λαοκόωντος».

## Πηγές

* 

## Εξωτερικοί σύνδεσμοι
* Παρουσίαση της κεφαλής από το Μουσείο του Λούβρου

Κατηγορία:Γλυπτά στο Μουσείο του Λούβρου
Νίσυρος (αποσαφήνιση)

Με το όνομα **Νίσυρος** αναφέρονται:
*Νίσυρος, νησί των Δωδεκανήσων
*Νίσυρος Καρίας, αρχαία πόλη της Καρίας
*Νίσυρος Καρπάθου, αρχαία πόλη της Καρπάθου

## Επίσης
*Νίσυρος Ι (Ρυμουλκό)
*Νίσυρος ΙΙ (Ακταιωρός)
Επιτύμβια λήκυθος (Αρχαιολογικό Μουσείο Κεραμεικού)

Η ***Επιτύμβια λήκυθος*** που φιλοξενείται στο Αρχαιολογικό Μουσείο Κεραμεικού είναι αρχαιολογικό εύρημα από την Αθήνα. 
## Ιστορική αναδρομή
Η λήκυθος επιτράπηκε από την μεταρρύθμιση των ταφών του Δημήτριου Φαληρέα. Στην Αθήνα οι λήκυθοι γίνονταν από οπτή γη. Το σχήμα της ληκύθου χρησίμευε ως τεκτονικό κόσμημα των τάφων. Επήλθε και η συνήθεια της καύσης των νεκρών και επίθεση της τέφρας των νεκρών σε κάλπη.

## Περιγραφή
Πρόκειται για ομορφότατη λίθινη λήκυθο. Φέρει ανάγλυφη παράσταση που εικονίζει την νεκρή με επιγραφή: *«Θηρεύς Φειδέστρατος Ξεναρέτη Αυτόδικος Ερχιεύς»*. Δύο άνδρες όρθιοι δεξιώνονται. Πιο πίσω ένας έφηβος που φοράει πέτασο ακολουθείται από άλογο.

## Πηγές

* 

Κατηγορία:Λήκυθος
Κατηγορία:Κεραμεικός
Βαλκανικοί Αγώνες Κλειστού Στίβου 2002

Το **Θ΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2002** έγινε στις 23 Φεβρουαρίου στο Στάδιο Ειρήνης και Φιλίας, με διοργανώτρια πόλη την Αθήνα  . Το έτος αυτό καθιερώθηκε για πρώτη φορά η τήρηση βαθμολογίας για την ανάδειξη της πρωταθλήτριας χώρες. Το βαλκανικό πρωτάθλημα κατέκτησε η Ελλάδα και στους άνδρες και στις γυναίκες.  

## Αποτελέσματα
### Ανδρών

#### Βαθμολογία

### Γυναικών

#### Βαθμολογία

## Πηγές

*BALKAN INDOOR CHAMPIONSHIPS. 
*"Αθλητική Ηχώ", 24/2/2002.
*Αρχείο ΣΕΓΑΣ.

### Αναφορές


2002
Κατηγορία:Αθλητισμός στην Ελλάδα
Κατηγορία:Στίβος το 2002
Ερνστ φον Βίλντενμπρουχ

Ο **Ερνστ φον Βίλντενμπρουχ** (γερμ. *Ernst von Wildenbruch*, 1845-1909) υπήρξε Γερμανός συγγραφέας και διπλωμάτης.

## Τιμές και βραβεύσεις
*1884: Grillparzer-Preis, Schiller-Preis
*1889: Διδάκτωρ τιμής ένεκεν του πανεπιστημίου της Ιένα
*1896: Schiller-Preis από τον αυτοκράτορα Βίλχελμ Β'

## Ενδεικτική εργογραφία
**Tiefe Wasser Fünf Erzählungen* (1898)
**Unter der Geißel (Erzählung)* (1901)
**Vionville. Ein Heldenlied in 3 Gesängen* (1873)
**Sedan* (1875)
**Der Meister von Tanagra* (1880)
**Die Karolinger* (1881)
**Der Menonit* (1881)
**Harold* (1882)
**Christoph Marlow* (1884)
**Die Quitzows* (1888)
**Die Haubenlerche* (1890)
**Heinrich und Heinrichs Geschlecht* (1896)
**Das deutsche Drama. Seine Entwicklung und sein gegenwärtiger Stand* (1899)
**Die Rabensteinerin* (1907)
**Gesammelte Werke*. Hrsg. v. Berthold Litzmann. 16 Bde. Berlin: Grote 1911–1924
**Das Hexenlied op.15 Musik: Max Schillings
**Das edle Blut; Erzählung*: Berlin, 1893, Verlag von Freund & Jedel.

==Παραπομπές==
<references />

== Πηγές ==
* Paul Blumenthal: *Erinnerungen an Ernst von Wildenbruch*. Verlag der Literarischen Gesellschaft, Frankfurt/Oder 1924.
* Hanns Martin Elster: *Ernst von Wildenbruch. Leben, Werk, Persönlichkeit*. Grote, Berlin 1934.
* Albert Fries: *Beobachtungen zu Wildenbruchs Stil und Versbau* (Germanische Studien; 10). Kraus Reprint, Nendeln/Liechtenstein 1967 (Nachdruck der Ausgabe Berlin 1920). 
* Torsten Leutert: *Ernst von Wildenbruchs historische Dramen* (Europäische Hochschulschriften; 1/1902). Lang, Frankfurt/M. 2004, ISBN 3-631-53116-8.
* Berthold Litzmann: *Ernst von Wildenbruch und der nationale Gedanke* (Deutsche Reden in schwerer Zeit; 12). Heymann, Berlin 1914.
* Berthold Litzmann: *Ernst von Wildenbruch*. Grote, Berlin 1913–1916
**Bd 1: *1845–1885*. 1913.
**Bd 2: *1885–1909*. 1916.
* Anne-Marie Morisse: *Die epische Kunst und Kunsttechnik Ernst von Wildenbruchs*. Verlag Georgi, Bonn 1912.
* Ulrich Moritz: *Ernst von Wildenbruch*. Stiftung Weimarer Klassik, Weimar 1995, ISBN 3-7443-0114-1.
* Julius Röhr: *Wildenbruch als Dramatiker. Kritische Untersuchungen*. Duncker, Berlin 1908.
* Feodora Schlosser: *Ernst von Wildenbruch als Kinderpsychologe. Literarpsychologische Studie*. Rhenania-Verlag, Bonn 1919.
* Johannes E. Schmidt (Autor), Rüdiger R. Fock (Hrsg.): *Die Französische Domschule und das Französische Gymnasium zu Berlin. Schülererinnerungen 1848–1861*. Verlag Dr. Kovac, Hamburg 2008, ISBN 978-3-8300-3478-0.
* Hans Rudolf Wahl: *Die Religion des deutschen Nationalismus. Eine mentalitätsgeschichtliche Studie zur Literatur des Kaiserreichs: Felix Dahn, Ernst von Wildenbruch, Walter Flex'' (Neue Bremer Beiträge; 12). Winter, Heidelberg 2002, ISBN 3-8253-1382-4.

## Εξωτερικοί σύνδεσμοι

* Wildenbruch-Handschriften in deutschsprachigen Archiven und Bibliotheken
*Sekundärliteratur zu Ernst von Wildenbruch
*Bild der Grabstätte auf dem Neuen Friedhof in Weimar

Κατηγορία:Γερμανοί συγγραφείς
Κατηγορία:Γερμανοί διπλωμάτες
Χορικό πρελούδιο

Ο μουσικός όρος **χορικό πρελούδιο** (αγγλ. *choral prelude*, γερμ. *Choralvorspiel*) αναφέρεται σε μικρής κλίμακας σύνθεση για εκκλησιαστικό όργανο, η θεματολογία της οποίας αντλείται από τη μελωδία ενός ή περισσότερων χορικών. Ως μουσικό είδος άνθισε την εποχή του Μπαρόκ, κατά κύριο λόγο στη Γερμανία· κύριος εκπρόσωπός του θεωρείται ο Γιόχαν Σεμπάστιαν Μπαχ, ο οποίος παρέθεσε 46 δείγματα του είδους στο έργο για όργανο *"Orgelbüchlein"* (*μικρό βιλίο για όργανο*).

Το χορικό πρελούδιο είναι κατά βάση μια πολυφωνική σύνθεση, στην οποία ωστόσο η κύρια μελωδία (το χορικό αυτό καθαυτό) είναι απόλυτα ευδιάκριτο. Το χορικό μπορεί να εμφανίζεται σε οποιαδήποτε φωνή, εντούτοις η συνηθέστερη τοποθέτησή του είναι στη χαμηλότερη φωνή· έτσι, η μελωδία της σύνθεσης βρίσκεται στον μπάσο, πράγμα που σημαίνει ότι εκτελείται κατά κύριο λόγο στο μέρος των ποδόπληκτρων ενός οργάνου. Η λογική πίσω από την πρακτική αυτή εφαρμογή, εξηγείται από την εκ των πραγμάτων μεγαλύτερη δυναμική των βαθύφωνων αυλών και άρα το ευδιάκριτο της μελωδίας που αυτή παρέχει. Σαφώς, δεν είναι σπάνια η τοποθέτηση του χορικού και σε άλλες φωνές, με την προϋπόθεση ότι για την εκτέλεσή του θα χρησιμοποιηθούν πιο ηχηρά και ευδιάκριτα ρεγκίστρα (ηχοχρώμματα του οργάνου) σε σχέση με τη συνοδεία. 

Ως μέρος της λειτουργικής μουσικής της Προτεσταντικής Εκκλησίας, το χορικό πρελούδιο πιθανολογείται ότι λειτουργούσε ως προάγγελος του κάθε ύμνου, προετοιμάζοντας έτσι το εκκλησίασμα για την ψαλμωδία. Η χρήση του χορικού δεν περιορίζεται στα χορικά πρελούδια, αλλά βρίσκει έδαφος ανάπτυξης και σε άλλα θρησκευτικά μουσικά είδη, όπως το ορατόριο, την καντάτα, το πάθος κλπ.

Εκτός από τα πολυάριθμα δείγματα γραφής του Μπαχ, σπουδαία θεωρούνται και τα αντίστοιχα έργα των Ντήτριχ Μπουξτεχούντε και Γιόχαν Πάχελμπελ, ενώ στη νεότερη εποχή σημαντική στο είδος είναι η συνεισφορά του Γιοχάνες Μπραμς καθώς και του Μαξ Ρέγκερ.

## Πηγές
* Marshall R.L. λήμμα *Choral prelude* στο *The New Grove Dictionary of Music and Musicians* Λονδίνο, 1991

Κατηγορία:Μπαρόκ μουσική
Φαλέουλα

Η **Φαλέ'ουλα** (σαμόα: Fale'ula) είναι σε πληθυσμό η έκτη μεγαλύτερη πόλη των νησιών Σαμόα. Βρίσκεται στην Τουαμασάγκα. Έχει πληθυσμό 2.592 κατοίκων (2005.

## Γεωγραφία
Η Φαλέ'ουλα βρίσκεται ανατολικά των Σαμόα, βόρεια-κεντρικά του Ουπόλου και βόρεια της Τουαμασάγκα. Βρίσκεται στην οδό Μέιν Γουέστ Κόουστ Ρόουντ. Βρίσκεται λίγα μίλια ανατολικά της Αφέγκα και λίγα μίλια δυτικά της Άπια, της Βαϊλέλε και της Βαϊτέλε.

## Δημογραφία
Σύμφωνα με την απογραφή του 2005, η Φαλέ'ουλα είχε 2.592 κατοίκους, ενώ το 2001 2.394.

Η Φαλέ'ουλα είναι η έκτη μεγαλύτερη πόλη των νησιών Σαμόα, μετά την Άπια, το Βαϊτέλε, το Φαλεάσιου, το Βαϊλέλε και την Λεαουβάα.

## Εκπαίδευση
Το κυριότερο σχολείο είναι το Σχολείο Φαλέ'ουλα.

## Δείτε επίσης
* Κατάλογος πόλεων των Σαμόα
* Κατάλογος πόλεων της Τουαμασάγκα

## Παραπομπές


## Εξωτερικοί σύνδεσμοι
* Χάρτης της Φαλέ'ουλα  Collins Maps
 

Φαλεουλα
Φαλεουλα
Φούσι

Το **Φούσι** (σαμόα: Fusi) είναι η δεύτερη μεγαλύτερη πόλη της Τουαμασάγκα στα νησιά Σαμόα. 

## Γεωγραφία
Το Φούσι βρίσκεται ανατολικά των Σαμόα, βόρεια-κεντρικά του Ουπόλου και βόρεια της Τουαμασάγκα. 

## Δημογραφία
Το Φούσι έχει 764 κατοίκους.

## Δείτε επίσης
* Κατάλογος πόλεων των Σαμόα
* Κατάλογος πόλεων της Τουαμασάγκα

## Εξωτερικοί σύνδεσμοι
*  Χάρτης του Φούσι www.maplandia.com 

Κατηγορία:Πόλεις των Σαμόα
Κατηγορία:Τουαμασάγκα
Βαλκανικοί Αγώνες Κλειστού Στίβου 2003

Το **10ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2003** έγινε στις 4 Μαρτίου στο Κλειστό Γυμναστήριο Παιανίας με διοργανώτρια πόλη την Αθήνα. Μετείχαν επτά βαλκανικές χώρες και από το έτος αυτό η Ο.Δ. Γιουγκοσλαβίας εμφανίζεται ως  Σερβία και Μαυροβούνιο. Βαθμολογία δεν ανακοινώθηκε, αν και είχε αναγγελθεί η τήρηση βαθμολογίας για την ανάδειξη της πρωταθλήτριας χώρες. Έτσι η κατάταξη έγινε με βάση τα μετάλλια. Πολινίκεις αναδείχθηκαν η **[[Ρουμανία]]** στους άνδρες και η **[[Ελλάδα]]** στις γυναίκες. Επίσης, απονεμήθηκαν έπαθλα για τον κορυφαίο αθλητή και την κορυφαία αθλήτρια των αγώνων σύμφωνα με τις επιδόσεις που πέτυχαν. Τα έπαθλα μοιράστηκαν δύο άντρες και δυο γυναίκες.

## Αποτελέσματα
### Ανδρών

#### Κορυφαίος αθλητής
Το έπαθλο μοιράστηκαν δύο αθλητές
*20px Ντραγκουντίν Τόπιτς (ύψος)
*20px Μαριάν Οπρέα (τριπλούν)

#### Κατάταξη

Δεν ανακοινώθηκε βαθμολογία.

### Γυναικών

#### Κορυφαία αθλήτρια
Το έπαθλο μοιράστηκαν δύο αθλήτριες
* 20px Στέλλα Πιλάτου (μήκος)
*20px Χρυσοπηγή Δεβετζή (τριπλούν)
#### Κατάταξη

Δεν ανακοινώθηκε βαθμολογία.

## Πηγές
*BALKAN INDOOR CHAMPIONSHIPS. 
*"Αθλητική Ηχώ", 5/3/2003.

### Αναφορές


2003
Κατηγορία:Αθλητισμός στην Παιανία
Κατηγορία:Στίβος το 2003
Αφέγκα

Η **Αφέγκα** (σαμόα: Fale'ula) είναι η δεύτερη μεγαλύτερη πόλη της Τουαμασάγκα στα νησιά Σαμόα. Έχει πληθυσμό 1.781 κατοίκων (2006).

## Γεωγραφία
Η Αφέγκα βρίσκεται ανατολικά των Σαμόα, βόρεια-κεντρικά του Ουπόλου και βόρεια της Τουαμασάγκα. Βρίσκεται στην οδό Μέιν Γουέστ Κόουστ Ρόουντ. Βρίσκεται λίγα μίλια ανατολικά της Τουανά'ι και λίγα μίλια δυτικά της Φαλέ'ουλα.

## Δημογραφία
Σύμφωνα με την απογραφή του 2006, η Αφέγκα είχε 1.781 κατοίκους, ενώ το 2001 1.750.

Η Αφέγκα είναι η 12 μεγαλύτερη πόλη των νησιών Σαμόα, μετά τις Άπια, Βαϊτέλε, Φαλεάσιου, Βαϊλέλε, Λεαουβάα, Φαλέ'ουλα, Σιουσέγκα, Μάλιε, Φασιτο'ιούτα, Βαϊούσου και Λαουλίι.

## Αθλητικά πρόσωπα
Τα κυριότερα αθλητικά πρόσωπα της Αφέγκα είναι τα ακόλουθα:

* Αλαφότι Φαοσιλίβα (Alafoti Fa'osiliva)
* Ρίτα Φατιαλόφα-Παλότο (Rita Fatialofa-Paloto)
* Ούλια Ούλια (Ulia Ulia)
* Λέου Βαετόλου (Leu Vaetolu)
* Νάταν Φιλεμόνι Φααβάε (Nathan Filemoni Faavae)
* Σαϊάιγκα Σαλεβαλάσι Φαοσιλίβα Μοτούλοα Μαουόλο Τοεβάι (Saiaiga Salevalasi Faosiliva Motuloa Maulolo Toevai)

## Δείτε επίσης
* Κατάλογος πόλεων των Σαμόα
* Κατάλογος πόλεων της Τουαμασάγκα

## Παραπομπές


## Εξωτερικοί σύνδεσμοι
* Χάρτες της Αφέγκα www.tiptopglobe.com 

Κατηγορία:Πόλεις των Σαμόα
Κατηγορία:Τουαμασάγκα
Μανίνοα

Η **Μανίνοα** (σαμόα: Maninoa) είναι κωμόπολη της Τουαμασάγκα στα νησιά Σαμόα.

## Γεωγραφία
Η Μανίνοα βρίσκεται νοτιοανατολικά των Σαμόα, νότια-κεντρικά του Ουπόλου και νότια της Τουαμασάγκα. Βρίσκεται στην οδό Μέιν Σάουθ Κόουστ Ρόουντ. Βρίσκεται λίγα μίλια ανατολικά των Μουλιβάι και Ταφιτοάλα και δυτικά της Σιουμού.

## Δείτε επίσης
* Κατάλογος πόλεων των Σαμόα
* Κατάλογος πόλεων της Τουαμασάγκα

## Παραπομπές
* Χάρτης της Μανίνοα  www.maplandia.com

Κατηγορία:Πόλεις των Σαμόα
Κατηγορία:Τουαμασάγκα
Βαλκανικοί Αγώνες Κλειστού Στίβου 2004

Το **11ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2004** έγινε στις 28 Φεβρουαρίου στο Κλειστό Γυμναστήριο Παιανίας. Μετείχαν οκτώ βαλκανικές χώρες και τηρήθηκε βαθμολογία. Πρωταθλήτρια αναδείχθηκε η **[[Ρουμανία]]** και στους άνδρες και στις γυναίκες. Επίσης, απονεμήθηκαν έπαθλα για τον κορυφαίο αθλητή και την κορυφαία αθλήτρια των αγώνων σύμφωνα με τις επιδόσεις που πέτυχαν.

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Πηγές
*BALKAN INDOOR CHAMPIONSHIPS. 
*"Αθλητική Ηχώ", 29/2/2004.
*Αρχείο ΣΕΓΑΣ.

### Αναφορές


2004
Κατηγορία:Αθλητισμός στην Παιανία
Κατηγορία:Στίβος το 2004
Ποτοκάκι Σάμου

Το **Ποτοκάκι**, (παλαιότερα: **Δασκαλειό**)  είναι οικισμός και παραλία της Σάμου στο Βόρειο Αιγαίο.

## Γενικά στοιχεία
Το Ποτοκάκι βρίσκεται στα νοτιοανατολικά παράλια του νησιού, στον μυχό του ομώνυμου όρμου, 14 χλμ. νότια από το Βαθύ και 3 χλμ. από το Πυθαγόρειο. Είχε 122 κατοίκους σύμφωνα με την απογραφή του 2011. Βρίσκεται 5 μέτρα πάνω από την θάλασσα. Οι κάτοικοι ασχολούνται με την αλιεία, τη γεωργία και με τον τουρισμό. Είναι γνωστό για την ομώνυμη παραλία του, το μήκος της οποίας φθάνει περίπου τα 3 χιλιόμετρα και η οποία πολλές φορές έχει βραβευτεί με Γαλάζια Σημαία. Είναι αμμώδης και με βότσαλο, με νερά μέτριου βάθους ενώ γύρω της υπάρχουν μεγάλες τουριστικές εγκαταστάσεις καθώς και κέντρα για θαλάσσια σπορ.

## Ιστορικά στοιχεία
Πρώτη φορά κατοικήθηκε το 1922 από Έλληνες της Μικράς Ασίας οι οποίοι επέλεξαν την περιοχή λόγω της θέσης της. Κατά το μεγάλο κραχ του 1929 το χωριό μεγάλωσε και έφτασε τους 350 κατοίκους και άρχισε να ενώνεται με το Πυθαγόρειο. Κατά τον Β' Παγκόσμιο Πόλεμο το χωριό βομβαρδίστηκε πάνω από μια φορά από τις Δυνάμεις του Άξονα. Οι Ιταλοί μπήκαν στις 29 Απριλίου του 1941. Ελευθερώθηκε στις 19 Οκτωβρίου 1944. Κατά τον Εμφύλιο κατέφθασαν πολλοί νέοι κάτοικοι, οι οποίοι ήταν είτε εξόριστοι, είτε προέρχονταν από ζώνες κατεχόμενες από τον Δημοκρατικό Στρατό Ελλάδας. Με τα Ιουλιανά έμειναν μόνο 27 κάτοικοι. Το 1974 με την Κύπρο ήλθαν και κατοίκησαν περίπου άλλοι 100 κάτοικοι. Επίσης μετά τα Σεπτεμβριανά και τις απελάσεις των Ελλήνων από την Κωνσταντινούπολη του 1964, πολλοί πρόσφυγες κατέφθασαν και εγκαταστάθηκαν στα λεγόμενα *προσφυγικά*. Σήμερα αποτελεί επίνειο της Χώρας Σάμου. Όλες αυτές οι πληθυσμιακές μεταβολές συνέπλεξαν με μικρασιατικά και Πολίτικα στοιχεία τον πολιτισμό του χωριού.

## Πληθυσμός
Ο πληθυσμός κυμαίνεται και το καλοκαίρι έχει περισσότερους κατοίκους ως τουριστικός προορισμός. Από το 1922 μέχρι σήμερα υπάρχει αύξηση το 1929 ,το 1947, το 1974 και το 2004 και μείωση το 1962 και από το 1981 ως το 2001. Συγκεκριμένα:
* 1925 :115
* 1932 :350 
* 1942 :100
* 1949 :259
* 1962 :27
* 1964 :250
* 1974 :140
* 1983 :57
* 1993 :59
* 2004 :97 
* 2001 :49
* 2011 :122

## Οικονομική Δραστηριότητα
Όταν πρωτοήρθαν οι κάτοικοι το μέρος ήταν κακοτράχαλο και γεμάτο βράχους. Κατά το μεγάλο κραχ του 1929 επειδή ο κόσμος δεν έβρισκε εύκολα τροφή στο νησί οι κάτοικοι του χωριού έβαλαν σε πάρα πολύ χαμηλές τιμές τα φαγητά και το χωριό πλούτισε. Στο Β' Παγκόσμιο Πόλεμο έπεσε σε οικονομικό μαρασμό. Σήμερα οι κάτοικοι είναι κατά κύριο λόγο ψαράδες και καλλιεργητές σύκων και πορτοκαλιών.

## Συγκοινωνίες
Στο χωριό υπάρχουν τρία ταξί και δύο λεωφορεία που εκτελούν δρομολόγια προς και από το Βαθύ και το Πυθαγόρειο. Πλοία εκτελούν καθημερινά δρομολόγια για το νησί (το χειμώνα κάθε δυο ημέρες) προς και από τον Πειραιά. Για αεροπορική συγκοινωνία υπάρχει, σε μικρή απόσταση από το χωριό, ο Κρατικός Αερολιμένας Σάμου απ' όπου εκτελούνται πτήσεις καθημερινά. Τέλος υπάρχουν δρομολόγια προς τα Δωδεκάνησα, προς τα νησιά του Βορείου Αιγαίου, προς τις Κυκλάδες και προς την Κρήτη.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Κενάν Μεσαρέ

Ο **Κενάν Μεσαρέ** (1889–1965) ήταν αυτοδίδακτος ζωγράφος από τα Γιάννενα. Πατέρας του ήταν ο αλβανικής καταγωγής στρατηγός του οθωμανικού στρατού Χασάν Ταχσίν Πασάς, που παρέδωσε τη Θεσσαλονίκη στον ελληνικό στρατό το 1912.

## Βιογραφία
Ο Κενάν Μεσαρέ γεννήθηκε στα Γιάννενα το 1889. Φοίτησε στη Ζωσιμαία Σχολή των Ιωαννίνων και στη συνέχεια σπούδασε στην σχολή Γαλατά Σεράι της Κωνσταντινούπολης. Υπήρξε υπασπιστής του πατέρα του τον οποίο ακολούθησε στις διάφορες στρατιωτικές μετακινήσεις του σε ολόκληρη την Οθωμανική Αυτοκρατορία. Ήταν παρών κατά την υπογραφή της παράδοσης της Θεσσαλονίκης το 1912, στο Διοικητήριο. Μιλούσε άπταιστα αλβανικά, τουρκικά, περσικά, αραβικά, γαλλικά και ελληνικά και φέρεται να συνέταξε το πρωτόκολλο παράδοσης της Θεσσαλονίκης στα γαλλικά.

Μετά την απελευθέρωση της Μακεδονίας παρέμεινε στη Θεσσαλονίκη και πήρε την ελληνική υπηκοότητα. Το 1934 παντρεύτηκε και εγκαταστάθηκε στα Γιάννενα όπου γεννήθηκαν τα παιδιά του. Όταν πέθανε, θάφτηκε, σύμφωνα με την επιθυμία του, στο αλβανικό νεκροταφείο της Θεσσαλονίκης.

## Το έργο του
Ο Κενάν Ταχσίν Μεσαρέ αποτύπωσε στα έργα του τοπία της Λίμνης των Ιωαννίνων, ζωγράφισε διάφορα πορτρέτα και υπήρξε ο εικονογράφος της απελευθέρωσης της Θεσσαλονίκης και των Ιωαννίνων το 1912–13 ενώ μετά δούλεψε για τη χαρτογράφηση των νέων συνόρων της Ελλάδας. Συνήθιζε να χαρίζει έργα του και για το λόγο αυτό πολλά βρίσκονται σε ιδιωτικές συλλογές ενώ πολλοί από τους πίνακές του χάθηκαν κατά τη διάρκεια της Κατοχής και του Εμφυλίου.

Η Νομαρχιακή Αυτοδιοίκηση Ιωαννίνων εξέδωσε ένα λεύκωμα αφιερωμένο στη ζωή και το έργο του.

Κατηγορία:Αλβανοί ζωγράφοι
Κατηγορία:Τούρκοι ζωγράφοι
Κατηγορία:Απόφοιτοι της Ζωσιμαίας Σχολής
Κατηγορία:Οθωμανοί στρατιωτικοί των Βαλκανικών Πολέμων
Πάπας Βενέδικτος ΣΤ΄

Ο **Πάπας Βενέδικτος ΣΤ΄** ήταν πάπας από τον Ιανουάριο του 973 μέχρι τον Ιούνιο του 974. Η βραχύβια θητεία του ως πάπας συνέπεσε με το πολιτικό πλαίσιο της ίδρυσης της Αγίας Ρωμαϊκής Αυτοκρατορίας, κατά την μετάβαση μεταξύ των βασιλειών των Γερμανών αυτοκρατόρων Όθωνα Α΄ και Όθωνα Β΄ και τον αγώνα για την κατάληψη της εξουσίας από τις αριστοκρατικές οικογένειες όπως οι Κρεσέντιι και οι Κόμητες του Τούσκουλου στην περιοχή της Ρώμης. 

Ο Βενέδικτος ΣΤ΄ γεννήθηκε στη Ρώμη, γιος του Χίλντεμπραντ. Εκλέχθηκε και εγκαταστάθηκε ως πάπας υπό την προστασία του Όθωνα Α΄, του οποίου η κυριαρχία στα Ρωμαϊκά και εκκλησιαστικά ζητήματα συνάντησε αντίσταση από την τοπική αριστοκρατία. Οι πληροφορίες σχετικά με την θητεία του είναι ελάχιστες ωστόσο είναι γνωστό ότι είχε δώσει προνόμια σε κάποια μοναστήρια και ναούς.

Ο Όθωνας Α΄ πέθανε λίγο μετά την εκλογή του Βενέδικτου το 973, και το 974 ο Βενέδικτος φυλακίσθηκε στο Καστέλ Σαντ'Άντζελο, που εκείνη την εποχή ήταν προπύργιο των Κρεσέντιι. Όταν ο Όθων Α΄ έστειλε έναν αυτοκρατορικό αντιπρόσωπο, τον Κόμητα Σίκκο, για να διασφαλίσει την απελευθέρωση του του, ο Κρεσέντιος Α΄ και ο Καρδινάλιος-Διάκονος Φράνκο Φερούτσι, ο οποίος θα γινόταν μετά ο Βονιφάτιος Ζ΄, ένας αντιπάπας, έβαλε να δολοφονήσουν τον Βενέδικτο ενώ ήταν ακόμη στη φυλακή.

## Εξωτερικοί σύνδεσμοι

*Encyclopædia Britannica

## Αναφορές

*9th edition (1880s) of the Encyclopædia Britannica

Κατηγορία:Πάπες
Κατηγορία:Πάπες 10ου αιώνα
Κατηγορία:Ιταλοί Πάπες
Βαλκανικοί Αγώνες Κλειστού Στίβου 2005

Το **12ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2005** έγινε στις 16 Φεβρουαρίου στο Κλειστό Γυμναστήριο Παιανίας με διοργανώτρια πόλη την Αθήνα. Μετείχαν και οι εννιά βαλκανικές χώρες που είναι μέλη της Βαλκανικής Ένωσης Στίβου (ΒΑΑ). Στη βαθμολογία πρώτευσαν η **[[Ελλάδα]]** στους άνδρες και η **[[Ρουμανία]]** στις γυναίκες. Επίσης, απονεμήθηκαν έπαθλα για τον κορυφαίο αθλητή και την κορυφαία αθλήτρια των αγώνων σύμφωνα με τις επιδόσεις που πέτυχαν.

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Πηγές
*BALKAN INDOOR CHAMPIONSHIPS. 
*"Αθλητική Ηχώ", 17/2/2005.
*Αρχείο ΣΕΓΑΣ.

2005
Κατηγορία:Αθλητισμός στην Παιανία
Κατηγορία:Στίβος το 2005
Βαλκανικοί Αγώνες Κλειστού Στίβου 2006

Το **13ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2006** έγινε στις 22 Φεβρουαρίου στο Κλειστό Γυμναστήριο Παιανίας με διοργανωτή τον ΣΕΓΑΣ και την **ABAF**. Μετείχαν και οι εννιά βαλκανικές χώρες που είναι μέλη της Βαλκανικής Ένωσης Στίβου (ΒΑΑ). Στη βαθμολογία πρώτευσε η **[[Ρουμανία]]** και στους άνδρες και στις γυναίκες. Στις γυναίκες ισοβάθμισε με την **[[Ελλάδα]]** αλλά είχε περισσότερα μετάλλια. Από τη διοργάνωση αυτή αφαιρέθηκαν από το πρόγραμμα τα 200μ ανδρών-γυναικών.

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές
*BALKAN INDOOR CHAMPIONSHIPS. 
*"Αθλητική Ηχώ", 23/2/2006, σ. 47.
*Αρχείο ΣΕΓΑΣ.

2006
Κατηγορία:Αθλητισμός στην Παιανία
Κατηγορία:Στίβος το 2006